Qunib

Qunib () — Dağıstanda kənd, Qunib rayonunun inzibati mərkəzi.

Tərkibində yeganə yaşayış məntəqəsi Qunib kəndi olan Qunib kənd inzibati ərazi dairəsini təşkil edir.

 Coğrafi mövqeyi 
Qunib Mahaçqaladan 172 km cənub-qərbdə, təxminən 1500 m yüksəklikdə, Qunib yaylasında yerləşir.

 Tarixi 
Kənd 1862-ci ildə rus hərbi istehkamının tikintisi ilə əlaqədar yaranmışdır. İstehkam yaylanın zirvəsində yerləşən və 1859-cu ildə dağıdılmış keçmiş Qunib kəndinin (avarca Quni-meer — daş yığını) adı ilə adlandırılmışdır. İstehkam Qunib rayonunun mərkəzi idi. 1895-ci ildə burada Samur alayının və Terek-Dağıstan qalası artilleriyaçılarının kazarmaları, habelə dövlət qulluqçuları, tacirlər və istefada olan hərbçilərin 29 evi, pravoslav kilsəsi və poçt məntəqəsi yerləşirdiПамятная книжка Дагестанской области. 1985.

Keçmiş Qunib kəndi Şeyx Şamilin alınmaz qalası idi və 25 avqust 1859-cu ildə ruslar tərəfindən ələ keçirilmişdi.

1928–1937-ci illərdə və 1963-cü ildən eyniadlı rayonun inzibati mərkəzidir.

1986-cı ildə Qunibdə Böyük Vətən Müharibəsi qəhrəmanlarına həsr olunmuş və Rəsul Həmzətovun "Durnalar" şeirinə ithafən adlandırılmış "Ağ durnalar" abidəsinin açılışı oldu.

 Əhalisi 
1897-ci ilin hesablamalarına görə, qalada 685 nəfər yaşayırdı, onlardan: ruslar — 35,9%, avarlar — 12,3%, yəhudilər — 4,3%, qumıqlar — 2,3%, tatarlar — 1,3%. 2010-cu il siyahıyaalmasına əsasən kənddə 2271 nəfər yaşayırdı. Monoetnik (99,1%) avar kəndidir.

 Qalereya 

 İstinadlar 

 Xarici keçidlər 

 www.hrono.ru: Взятие аула Гуниб.
Kateqoriya:Qunib rayonunun yaşayış məntəqələri